અમદાવાદ જિલ્લાના સાણંદ તાલુકાના કુંડલ ગામે આજે પણ દલિતોને મંદિરમાં પ્રવેશ નથી. દલિત પરિવારો સહિત ગામલોકોના ફાળાથી તળાવ કાંઠે નવા નિર્માણ કરાયેલા મહાદેવના મંદિરની પ્રાણપ્રતિષ્ઠા વખતે સમગ્ર ગામમાં જમણવારનું આયોજન કરવામાં આવેલું. આ વખતે દલિતો માટે અલગ જમણવાર રાખવામાં આવ્યો હતો. આ અંગે ગ્રામપંચાયતમાં સામાજિક ન્યાય સમિતિના ચેરમેન ડુંગરભાઈ મકવાણાએ મામલતદાર, પ્રાંત અધિકારી, તાલુકા વિકાસ અધિકારી, પોલીસ સ્ટેશન અને કલેક્ટર કચેરીમાં લેખિતમાં રજૂઆત પણ કરી હતી.